**BYENS BLOMSTER**

Butiksindehaver Sofie Bramsen

01.01.2020

**Unikke dekorationer og buketter der vækker beundring og begejstring**

**– det er mit håndværk!**

Min måde at binde buketter og lave dekorationer på har altid vækket beundring. Jeg er uddannet blomsterdekoratør og har i mine tidligere job altid udøvet mit håndværk med sjæl og særkende. Jeg har de sidste 3 år koncentreret mig om mine børn, men er nu klar igen til den kreative side af faget.

Kvalifikationer og kompetencer som tidligere chefer og kolleger kan bekræfte:

* Alle typer af binderi – på højt fagligt niveau
* Kan tænke ud af boksen – også med farvesammensætning
* God til at lytte og afdække kundens behov
* Arbejdshest – ingen problemer med at stå op 6-8 timer ad gangen
* Robust og handlekraftig og meget fleksibel
* Åben og positiv over for nye udfordringer
* Tænker økonomisk
* Fungerer godt i team – og er ikke bange for at rydde op

Hos Mariannes Blomster lavede jeg dekorationer beregnet til udstilling og samtale med kunder. Det viste sig hurtigt, at der var en kundegruppe, som gerne ville betale for at få unikke dekorationer. Jeg bandt også mange buketter til enhver lejlighed og pris. Jeg var meget glad for samarbejdet med ejeren og mine to kolleger.

Min professionelle kunnen, gode smag og forståelse for kundens ønsker kan Byens Blomster og jeres kunder få glæde af. Jeg er mødestabil og kan lide at have travlt. Håber, det er mig, der får mulighed for at betjene jeres kunder i fremtiden.

Jeg kan komme til en samtale med kort varsel, hvis du ringer på tlf. 14 25 14 25.

Bedste hilsner

Malene Test

*Testgade 25, 2500 Valby*